Diari Oficial de la Generalitat Valenciana


Sumari del DOGV 9986, del 18-11-2024 (2024/11389)

RESOLUCIÓ de 23 de juliol de 2024, de la Direcció General d’Energia i Mines, per la qual s’atorga a Red Eléctrica de España, SA, l’autorització administrativa prèvia i l’autorització administrativa de construcció per a modificar, per mitjà de l’ampliació d’una nova posició de línia per a l’evacuació d’energia elèctrica d’origen renovable, les instal·lacions de transport d’energia elèctrica del sistema de 220 kV, en la subestació transformadora denominada ST Elda, situada en el terme municipal de Petrer. Expedient de referència ATRCCT/2023/149/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/11828

CVE
:   QSWY-X-8843-64049

Data del document
:   23-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

*Antecedents*

Amb data 3 d’abril de 2023, Red Eléctrica de España, SAU, mitjançant un representant degudament acreditat, va presentar pel registre telemàtic de la Generalitat Valenciana un imprés normalitzat en què sol·licitava:

– L’autorització administrativa prèvia per a modificar, per mitjà de l’ampliació d’una nova posició de línia per a l’evacuació d’energia elèctrica d’origen renovable, les instal·lacions de transport del parc de 220 kV, en la subestació transformadora denominada ST Elda, situada en el terme municipal de Petrer, província d’Alacant i

– l’autorització administrativa de construcció de la modificació a què es fa referència.

Juntament amb l’escrit de presentació d’estes peticions, s’adjuntava la documentació següent:

– El projecte tècnic administratiu, denominat «Ampliació de la subestació Elda 220 kV», de data 27 de març de 2023, per a executar la instal·lació citada, visat pel col·legi oficial corresponent, en data 28 de març de 2023.

– La declaració responsable de la persona tècnica competent projectista, acreditativa del compliment de la normativa aplicable al projecte segons establix l’article 53.1.b de la Llei 24/2013, de 26 de desembre, del sector elèctric.

– «Full resum de subestacions, centres de transformació i línies de transport i distribució d’energia elèctrica», de data 26 d’abril de 2022, firmat per la persona tècnica competent projectista i pel representant de la titular de la instal·lació.

Consta en l’expedient l’acreditació, en data 11 d’abril de 2023, de l’abonament de les taxes administratives associades al tràmit instat.

En data 12 de juliol de 2023, la interessada aporta una declaració responsable de la persona tècnica competent projectista de data 11 de juliol de 2023.

Així mateix, en data 9 de gener de 2024, la interessada presenta un escrit en què indica que l’ampliació sol·licitada es du a terme a fi de facilitar l’accés a la xarxa de transport a la mercantil Taranta Solar, SLU, que preveu construir una planta de generació a partir de fonts renovables, i disposa d’autorització administrativa prèvia d’acord amb la Resolució de 20 d’abril de 2023, de la Direcció General de Política Energètica i Mines.[1]

En resposta al requeriment formulat pel Servici Territorial d’Indústria, Energia i Mines d’Alacant, la interessada presenta, en data 26 de gener de 2024, una addenda al projecte tècnic administratiu, de data 24 de gener de 2024 i visat amb eixa mateixa data pel col·legi oficial corresponent, en què es desglossa el pressupost presentat i s’incorpora, a les normes que s’han de tindre en compte en l’execució d’obres i treballs, la relativa a la seguretat en prevenció d’incendis forestals d’acord amb el Decret 91/2023, de 22 de juny, pel qual s’aprova el Reglament de la Llei 3/1993, de 9 de desembre, forestal de la Comunitat Valenciana, i concretament l’annex IX.

Les instal·lacions de transport d’energia elèctrica per a la modificació de la qual se sol·licita autorització se situen en el polígon 23, parcel·la 36, en la partida Pedreres Baixes del terme municipal de Petrer en la província d’Alacant. Es troben, concretament, en l’interior de la subestació transformadora existent denominada ST Elda, amb coordenades georeferenciades (coordenades UTM fus 30, sistema de referència ETRS89) següents: X: 692.586, Y: 4.263.564, titularitat de Red Eléctrica de España, SAU, com consta en el projecte tècnic administratiu.

La modificació que es planteja en el projecte tècnic presentat de la subestació Elda 220 kV es concreta en l’ampliació de les instal·lacions de transport següents:

– Nova posició de línia amb interruptor per a l’evacuació d’energia d’origen renovable L/EvRE, en el carrer 7 de la subestació.

El procediment administratiu corresponent a esta sol·licitud s’ha tramitat amb l’expedient de referència ATRCCT/2023/149/03, que ha incoat a este efecte el Servici Territorial d’Indústria, Energia i Mines d’Alacant.

En virtut de la condició de transportista únic, derivada de l’article 34.2 de la Llei 24/2013, de 26 de desembre, del sector elèctric, així com de l’habilitació expressa per a executar, en tot cas, l’activitat de transport d’energia elèctrica que conté l’article 4.2 del citat Reial decret 1955/2000, d’1 de desembre, és procedent considerar que Red Eléctrica de España, SAU, disposa de la capacitat exigible per a promoure este projecte.

Consten com a antecedents relacionats amb el parc de 220 kV de la subestació ST Elda, objecte de l’ampliació, els actes administratius següents:

– Resolució de 20 de maig de 2011, de la Direcció General d’Energia, per la qual s’atorga a Red Eléctrica de España, SAU, l’autorització administrativa per a l’ampliació de la subestació transformadora de 220/66/20 kV, denominada ST Elda (actualment, ST Petrer Est), situada en el terme municipal de Petrer, província d’Alacant, en la part de la xarxa de transport d’energia elèctrica, s’aprova el projecte d’execució i es declara, en concret, la seua utilitat pública. Expedient número ATRCCT/2009/95/03. [DOGV núm. 6538, 08.06.2011](https://dogv.gva.es/datos/2011/06/08/pdf/2011_6413.pdf).

– Autorització d’explotació parcial, de 20 de desembre de 2019, del Servici Territorial d’Indústria, Energia i Mines d’Alacant, de la subestació transformadora de 220/66/20 kV denominada ST Elda. (Exp. ATRCCT/2009/95/03).[2]

D’acord amb estos antecedents, la subestació ST Elda compta en el sistema de 220 kV (parc de transport titularitat de Red Eléctrica de España, SAU) amb una instal·lació tipus GIS, blindada en l’interior, de configuració doble barra, composta de les posicions següents:

– Dos (2) posicions de línia L/Petrer 1 i L/Beneixama 1, cada una d’estes amb interruptor.

– Tres (3) posicions de transformador TRP 4, TRP7 i TRP8, cada una amb interruptor.

– Una (1) posició d’enllaç de barres amb interruptor.

– Una (1) posició de mesura.

La sol·licitud d’autorització administrativa ha sigut objecte d’informació pública a l’efecte que preveu l’article 9 del Decret 88/2005, de 29 d’abril, regulador dels procediments d’autorització d’instal·lacions de producció, transport i distribució d’energia elèctrica que són competència de la Generalitat, durant el termini de 20 dies en:

– el *Diari Oficial de la Generalitat Valenciana*, de data 14 de maig de 2024, [DOGV núm. 9848](https://dogv.gva.es/datos/2024/05/14/pdf/2024_3712.pdf).

Així mateix, el projecte s’ha exposat per a la consulta pública en les adreces electròniques següents: [https://cindi.gva.es/va/web/energia/alacant2](https://cindi.gva.es/va/web/energia/informacion-publica/-/asset_publisher/OhlatINc5YvP/content/informaci%25C3%25B3n-p%25C3%25BAblica-de-la-solicitud-de-autorizaci%25C3%25B3n-administrativa-previa-y-autorizaci%25C3%25B3n-administrativa-de-construcci%25C3%25B3n-correspondiente-al-proyecto-de-ampliaci%25C3%2593n-de-la-subestaci%25C3%2593n-benejama-220-kv-t%25C3%25A9rmino-municipal-1?_com_liferay_asset_publisher_web_portlet_AssetPublisherPortlet_INSTANCE_OhlatINc5YvP_assetEntryId=548182110&_com_liferay_asset_publisher_web_portlet_AssetPublisherPortlet_INSTANCE_OhlatINc5YvP_redirect=https%3A%2F%2Fcindi.gva.es%2Fca%2Fweb%2Fenergia%2Finformacion-publica%3Fp_p_id%3Dcom_liferay_asset_publisher_web_portlet_AssetPublisherPortlet_INSTANCE_OhlatINc5YvP%26p_p_lifecycle%3D0%26p_p_state%3Dnormal%26p_p_mode%3Dview%26_com_liferay_asset_publisher_web_portlet_AssetPublisherPortlet_INSTANCE_OhlatINc5YvP_cur%3D2%26_com_liferay_asset_publisher_web_portlet_AssetPublisherPortlet_INSTANCE_OhlatINc5YvP_delta%3D20%26p_r_p_resetCur%3Dfalse%26_com_liferay_asset_publisher_web_portlet_AssetPublisherPortlet_INSTANCE_OhlatINc5YvP_assetEntryId%0Z068076930), en valencià, i [https://cindi.gva.es/es/web/energia/alacant2](https://cindi.gva.es/va/web/energia/alacant2), en castellà, en l’apartat «Informació pública».

D’acord amb la documentació que consta en l’expedient, no s’han presentat al·legacions.

D’acord amb el procediment establit reglamentàriament, que disposa l’article 9 del Decret 88/2005, de 29 d’abril, a fi que, en el termini de vint dies, presenten la conformitat o l’oposició a l’autorització sol·licitada i emeten, si és procedent, els condicionats tècnics oportuns al projecte tècnic de la instal·lació, així com, en el termini d’un mes, emeten els relatius a l’efecte del que establix l’article 75 de la Llei 16/2003, de 17 de desembre, de mesures fiscals, de gestió administrativa i financera i organització de la Generalitat Valenciana, modificat per la Llei 16/2008, el Servici Territorial d’Indústria, Energia i Mines d’Alacant va remetre, a les administracions i als organismes següents, separates del projecte perquè consulten els documents presentats per la titular, amb el resultat que, en síntesi, es detalla:

– Ajuntament de Petrer. En data 26 de juny de 2024, es rep un informe tècnic firmat per l’enginyer tècnic industrial municipal, en què es conclou que no hi ha inconvenient per part d’este ajuntament. Una vegada remés a la interessada, ha transcorregut el termini atorgat a este efecte sense que conste en l’expedient el seu pronunciament sobre este tema. No obstant això, cal advertir el sentit favorable de l’informe.

Respecte a les consultes citades, relatives a l’adaptació del projecte al planejament urbanístic que resulte aplicable, cal advertir que, com que la interessada no ha sol·licitat la declaració, en concret, d’utilitat pública de la instal·lació, i de conformitat amb el que disposa l’article 73 de la Llei 16/2003, de 17 de desembre, de mesures fiscals, de gestió administrativa i financera i organització de la Generalitat Valenciana, modificat per la Llei 16/2008, no és procedent aplicar els preceptes del capítol XX de la norma citada.

En relació amb el pronunciament ambiental de la instal·lació, la interessada ha manifestat que la instal·lació no està subjecta a la declaració d’impacte ambiental, indicació que s’ha d’entendre de conformitat amb l’[Informe sobre projectes de reforma en subestacions](https://mediambient.gva.es/documents/890561602/375078896/REFORMA+EN+SUBESTACIONES+PARA+WEB+VALENCIANO.pdf/534de43d-16a6-402a-8421-8e6ab8c58016), de data 22 d’agost de 2017, de la Direcció General de Medi Natural i d’Avaluació Ambiental, perquè considera que les modificacions que consistixen en l’equipament de posicions de reserva, sense ampliar la parcel·la tancada de la subestació, no tenen efectes adversos significatius sobre el medi ambient, d’acord amb els criteris que indica l’article 7.2.c de la Llei 21/2013, d’avaluació ambiental. Així mateix, consta en l’expedient un informe[3]  de data 25 de gener de 2024, del Servei d’Avaluació d’Impacte Ambiental, en què es conclou que el projecte d’ampliació de la subestació elèctrica Elda 220 kV, promogut per Redes Eléctricas de España, SAU, a Petrer (Alacant), no serà objecte d’avaluació d’impacte ambiental.

En data 30 de novembre de 2023, la Direcció General de Política Energètica i Mines (DGPEM), del Ministeri per a la Transició Ecològica i el Repte Demogràfic, va emetre un informe favorable que havia sol·licitat esta direcció general a fi de consignar les possibles afeccions de la instal·lació projectada als plans de desenrotllament de la xarxa, a la gestió tècnica del sistema i al règim econòmic regulat en la normativa elèctrica vigent, als efectes que preveu l’article 35.2 de la Llei 24/2013, de 26 de desembre, del sector elèctric; l’article 114 del Reial decret 1955/2000, i de conformitat amb el Decret 88/2005, de 29 d’abril.

La necessitat d’esta instal·lació, com a requisit previ que ha de justificar el sol·licitant i que ha d’avaluar l’òrgan competent per a autoritzar-la, està determinada, d’acord amb el que ha manifestat la interessada, a fi de facilitar l’accés a la xarxa de transport a l’agent Taranta Solar, SLU.

Cal indicar que, com que es tracta d’una instal·lació de la xarxa de transport, d’acord amb el que ha manifestat la interessada, esta s’arreplega en el document denominat «Pla de desenrotllament de la xarxa de transport d’energia elèctrica. Període 2021-2026», aprovat pel Consell de Ministres de 22 de març de 2022, i publicat per la Resolució de la Secretaria d’Estat d’Energia, de data 8 d’abril de 2022 (*Boletín Oficial del Estado*, núm. 93, de 19 d’abril de 2022), en l’annex Xarxa de partida - Ampliació de subestacions - Integració de renovables i resolució de restriccions tècniques. Connexió de renovables, com a actuació GEN\_ALM.

En el mateix sentit, la instal·lació objecte d’esta resolució s’inclou en l’últim pla d’inversió triennal 2025-2027, amb el projecte de codi J-0753-S3345, denominat «ES/Elda 220 kV (Ampl. EvRE)», i es preveu l’execució per a 2026, sense cost per al sistema, ja que es considera que esta actuació serà sufragada pels promotors de les plantes fotovoltaiques que evacuen en el nuc de la subestació ST Elda 220 kV.

S’ha de considerar que la instal·lació de transport sol·licitada no genera incidències negatives en el sistema, i s’ha de remetre al pronunciament favorable de l’informe de 30 de novembre de 2023, de la Direcció General de Política Energètica i Mines, en el qual, entre altres aspectes, s’avaluen les possibles afeccions de la instal·lació als plans de desenrotllament de la xarxa i a la gestió tècnica del sistema. En este sentit, d’acord amb la Resolució de 20 d’abril de 2023, de la Direcció General de Política Energètica i Mines, per la qual s’atorga a Taranta Solar, SLU, l’autorització administrativa prèvia per a la planta solar fotovoltaica Elda, de 74,55 MW de potència instal·lada, i la seua infraestructura d’evacuació, a Monòver, el Pinós, Elda i Petrer (Alacant), s’ha obtingut permís d’accés a la xarxa de transport mitjançant l’emissió de l’Informe de viabilitat d’accés a la xarxa (IVA), així com l’Informe de compliment de condicions tècniques de connexió (ICCTC) i l’Informe de verificació de les condicions tècniques de connexió (IVCTC) en la subestació Elda 220 kV, propietat de Red Eléctrica de España, SAU.

En l’expedient consta una proposta del Servici d’Infraestructures i Subministraments Energètics, la qual ha elevat la Subdirecció General d’Energia i Mines a este centre directiu per a resoldre-la.

*Fonaments de dret*

La instrucció i resolució d’este procediment administratiu correspon a la Generalitat, ja que la instal·lació elèctrica objecte del procediment està radicada íntegrament en el territori de la Comunitat Valenciana, i no està enquadrada en les que preveu l’article 3.13 de la Llei 24/2013, de 26 de desembre, del sector elèctric, que són competència de l’Administració general de l’Estat.

D’acord amb el que disposa l’article 4.1.a del Decret 88/2005, de 29 d’abril, regulador dels procediments d’autorització d’instal·lacions de producció, transport i distribució d’energia elèctrica que són competència de la Generalitat, concordat amb l’article 16 del Decret 226/2023, de 19 de desembre, del Consell, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, desplegat mitjançant l’Orde 3/2024, de 16 d’abril, de la Conselleria d’Innovació, Indústria, Comerç i Turisme, i de conformitat amb el títol X del Decret 112/2023, de 25 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat, correspon a la Direcció General d’Energia i Mines d’este departament resoldre el present procediment.

D’acord amb l’article 35.1 de la Llei 24/2013, de 26 de desembre, del sector elèctric, i amb l’article 4 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica, la instal·lació elèctrica objecte de la sol·licitud constituïx part de les xarxes de transport.

D’acord amb l’article 34.1 de la Llei 24/2013, de 26 de desembre, del sector elèctric, la instal·lació elèctrica objecte de sol·licitud constituïx part de la xarxa de transport secundari d’energia elèctrica.

D’acord amb el que disposen l’article 53.4 de la Llei 24/2013, de 26 de desembre, del sector elèctric; l’article 121 del Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica, i l’article 8 del Decret 88/2005, de 29 d’abril, sense perjuí de l’exempció que preveu este últim per a les empreses que exercisquen l’activitat de transport, els sol·licitants d’autoritzacions d’instal·lacions de transport d’energia elèctrica han d’acreditar la seua capacitat legal, tècnica i economicofinancera exigible per a executar cada un dels projectes que presenten.

D’acord amb els articles 35 i 53 de la Llei 24/2013, de 26 de desembre, del sector elèctric, i l’article 7.1.a i b del Decret 88/2005, de 29 d’abril, la construcció, inclosa la seua modificació, d’instal·lacions elèctriques que pertanyen a la xarxa de transport requerix una autorització administrativa prèvia i una autorització administrativa de construcció.

D’acord amb l’article 35.2 de la Llei 24/2013, de 26 de desembre; l’article 114 del Reial decret 1955/2000, d’1 de desembre, i l’article 9.6 del Decret 88/2005, de 29 d’abril, esta instal·lació requerix la sol·licitud d’un informe previ a l’Administració general de l’Estat (actualment, a la Direcció General de Política Energètica i Mines del Ministeri per a la Transició Ecològica i el Repte Demogràfic), en el qual consignarà les possibles afeccions de la instal·lació projectada als plans de desenrotllament de la xarxa (l’actual, aprovat per l’Acord del Consell de Ministres de 22 de març de 2022, publicat mitjançant la Resolució de 8 d’abril de 2022, de la Secretaria d’Estat d’Energia, per la qual es publica l’Acord del Consell de Ministres de 22 de març de 2022, pel qual s’aprova la planificació de la xarxa de transport d’energia elèctrica Horitzó 2026, [BOE núm. 93, de 19 d’abril de 2022](https://boe.es/diario_boe/txt.php?id=EYJ-J-8500-1652)), a la gestió tècnica del sistema i al règim econòmic regulats en la llei citada. Este informe s’haurà de tindre en compte en l’atorgament de l’autorització.

D’acord amb l’article 7.2.c de la Llei 21/2013, de 9 de desembre, d’avaluació ambiental, s’establix que no seran objecte d’una avaluació d’impacte ambiental simplificada les modificacions de les característiques d’un projecte consignat en l’annex I o en l’annex II, diferents de les modificacions descrites en l’article 7.1.c ja autoritzades, executades o en procés d’execució, quan, una vegada valorades per l’òrgan ambiental competent, no tinguen efectes adversos significatius sobre el medi ambient, segons els criteris de valoració definits en l’article 7.2.c mencionat. En relació amb este pronunciament, s’ha tingut en consideració l’[Informe sobre projectes de reforma en subestacions](https://mediambient.gva.es/documents/218838751/457863325/REFORMA+EN+SUBESTACIONES+PARA+WEB+VALENCIANO.pdf/534de43d-16a6-402a-8421-8e6ab8c58016)  amb data 22 d’agost de 2017, dictat per la Subdirecció General d’Avaluació Ambiental, al qual ens remetem per precisió i per a evitar reproduccions innecessàries (accessible en la web de la Conselleria d’Agricultura, Desenrotllament Rural, Emergència Climàtica i Transició Ecològica, seguint la ruta: Avaluació ambiental - Avaluació d’impacte ambiental [tramitació NO telemàtica] - Procediment de tramitació i aprovació de projectes), així com l’informe de data 25 de gener de 2024, del Servei d’Avaluació d’Impacte Ambiental, en què es conclou que el projecte concret d’ampliació de la subestació elèctrica Elda 220 kV, promogut per Redes Eléctricas de España, SAU, a Petrer (Alacant), no serà objecte d’avaluació d’impacte ambiental.

D’acord amb l’incís a de l’article 3 del Decret 88/2005, de 29 d’abril, la instal·lació està classificada dins del grup primer perquè es tracta de la instal·lació de la xarxa de transport secundari.

Per a les sol·licituds d’autorització administrativa prèvia i d’autorització administrativa de construcció, és aplicable el capítol II del Decret 88/2005, de 29 d’abril, atés que la instal·lació elèctrica objecte d’este procediment està classificada dins del grup primer.

D’acord amb l’apartat 2.A.4 de l’article 5 del Decret 88/2005, de 29 de novembre, en la sol·licitud d’autorització administrativa prèvia s’ha de justificar la necessitat de la instal·lació i que esta no genera incidències negatives en el sistema.

D’acord amb el que establix l’article 130.1 del Reial decret 1955/2000, d’1 de desembre, els projectes d’execució d’instal·lacions elèctriques sotmesos a aprovació s’hauran d’elaborar d’acord amb els reglaments tècnics en la matèria; en este cas, el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les seues instruccions tècniques complementàries ITC-RAT 01 a 23.

En consideració al que s’ha exposat, i una vegada s’han complit els requisits i els procediments legals i reglamentaris que establix la legislació vigent aplicable,

RESOLC

*Primer. Atorgament d’autorització administrativa prèvia*

Atorgar l’autorització administrativa prèvia a Red Eléctrica de España, SA, per a modificar, per mitjà de l’ampliació d’una nova posició de línia per a l’evacuació d’energia elèctrica d’origen renovable, les instal·lacions de transport d’energia elèctrica del sistema de 220 kV, en la subestació transformadora denominada ST Elda, amb l’abast que s’indica a continuació:

Emplaçament:

– Municipi (província): Petrer (Alacant)

– Localització: polígon 23, parcel·la 36, en la partida Pedreres Baixes.

– Projecció cartogràfica UTM (fus 30, ETRS89) següents X: 692.586 Y: 4.263.564

Instal·lacions i equips que cal executar:

Parc de 220 kV:

Instal·lació en el carrer número 7 d’una nova posició de línia per a l’evacuació de renovables (L/EvRE), blindada d’interior amb aïllament en SF6, en configuració de doble barra i composta per l’aparellatge següent:

– Un (1) interruptor automàtic amb accionament tripolar, de 50 kA d’intensitat de curtcircuit i 3.150 A d’intensitat nominal.

– Tres (3) seccionadors d’aïllament amb accionament elèctric tripolar (In: 3.150 A).

– Tres (3) seccionadors de connexió a terra amb accionament elèctric tripolar.

– Tres (3) transformadors d’intensitat (un per fase).

– Tres (3) transformadors de tensió (un per fase).

Fins i tot quadros de proteccions, control i comunicacions associats a esta nova posició.

El pressupost total del projecte de modificació de la instal·lació objecte d’esta autorització és de nou-cents huitanta-dos mil sis-cents setanta-cinc euros (982.675 €), valor al qual ascendix el Projecte tècnic administratiu, sense incloure altres possibles costos incorreguts per a la realització final de la instal·lació, com poden ser els costos de terrenys, llicències i taxes, costos financers i costos de gestió i administració.

De conformitat amb l’últim paràgraf de l’article 53.6 de Llei 24/2013, de 26 de desembre, del sector elèctric, i l’article 6.4 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat, esta autorització s’atorga, sense perjuí de les concessions, les autoritzacions, les llicències i els permisos, tant públics com privats, que haja d’obtindre Red Eléctrica de España, SAU, d’acord amb altres disposicions que resulten aplicables i, especialment, les relatives a l’ordenació del territori i al medi ambient.

D’acord amb el que preveu l’article 35.2 de la Llei 24/2013, de 26 de desembre, del sector elèctric, esta autorització s’atorga tenint en compte el que disposa l’Informe de data 23 de juny de 2023, de la Direcció General de Política Energètica i Mines, del Ministeri per a la Transició Ecològica i el Repte Demogràfic.

El titular d’esta autorització tindrà els drets, els deures i les obligacions que arreplega el títol VI de la Llei 24/2013, de 26 de desembre, del sector elèctric i el seu desplegament reglamentari. En tot cas, Red Eléctrica de España, SA, haurà d’observar els preceptes, les mesures i les condicions que s’establisquen en la legislació aplicable en cada moment a l’activitat de transport d’energia elèctrica.

L’incompliment de les condicions i els requisits que establix esta autorització o la variació substancial dels pressupostos que han determinat que s’atorgue poden ocasionar que esta es revoque.

*Segon. Atorgament d’autorització administrativa de construcció*

Atorgar l’autorització administrativa de construcció dels elements o les parts de la instal·lació del projecte tècnic, de data 27 de març de 2023, redactat per la persona tècnica titulada competent, visat pel col·legi oficial corresponent en data 28 de març de 2023 i acompanyat de la declaració responsable de data 18 de març de 2023, així com de l’addenda de data 24 de gener de 2024, i visat amb esta mateixa data pel col·legi oficial corresponent, presentats per a la construcció de l’ampliació de la instal·lació corresponent descrita en el punt primer d’esta resolució, que habilita Red Eléctrica de España, SA, a construir la instal·lació interessada, sempre que complisca els requisits tècnics exigibles i d’acord amb les condicions següents:

1. La instal·lació elèctrica s’haurà d’executar segons el projecte presentat i amb els condicionats tècnics que establixen les administracions, els organismes i les empreses de servici públic o d’interés general afectats per esta instal·lació i que el titular ha acceptat. En cas que fora necessari introduir modificacions en la instal·lació, el titular d’esta resolució haurà de sol·licitar, abans d’executar-la, les autoritzacions corresponents. En cas que es tracte de modificacions no substancials, segons l’article 13 del Decret 88/2005, no farà falta ni l’autorització administrativa prèvia ni l’autorització administrativa de construcció de la modificació, i només s’haurà d’obtindre l’autorització d’explotació. Per a la sol·licitud d’autorització d’explotació, s’ha de procedir segons el que disposa l’article 12 del Decret 88/2005 i aportar, a més, la documentació tècnica acreditativa del compliment de les condicions de seguretat de les instal·lacions i de l’element modificat.

2. La instal·lació que s’ha d’executar haurà de complir, en tot cas, el que establix el Reial decret 337/2014, de 9 de maig, pel qual s’aproven el Reglament sobre condicions tècniques i garanties de seguretat en instal·lacions elèctriques d’alta tensió i les instruccions tècniques complementàries ITC-RAT 01 a 23.

3. El termini d’execució de la instal·lació serà de sis (6) mesos des de l’endemà de la notificació, i s’haurà de coordinar amb la construcció i posada en servici de les instal·lacions de generació renovable (IGREs) i la seua infraestructura comuna d’evacuació, a les quals atén, que s’arrepleguen en el permís de connexió i l’Informe de verificació de les condicions tècniques de connexió (IVCTC) en la subestació Elda 220 kV, emés per Red Eléctrica de España, SA, en data 22/07/2020, perquè es puga produir, de manera racional i òptima per als costos retribuïbles del sistema elèctric, la posada en servici efectiva d’estes instal·lacions, tant per la interdependència funcional entre estes com per a complir la finalitat a la qual estan destinades. No obstant això, abans que finalitze, es podrà sol·licitar una ampliació concreta per mitjà d’una sol·licitud motivada a este òrgan directiu, que s’haurà d’adjuntar, a este efecte, a la documentació justificativa de la demora i del cronograma de treballs que es preveuen per al nou termini sol·licitat.

4. El titular d’esta resolució estarà obligat a comunicar per escrit, amb la diligència adequada, les incidències dignes de menció que es produïsquen durant l’execució, tant a esta direcció general com al Servici Territorial d’Indústria, Energia i Mines d’Alacant.

5. Així mateix, el titular d’esta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.

6. Sense perjuí del que preveu l’article 12.4 del Decret 88/2005, de 29 d’abril, el personal tècnic en la matèria adscrit a esta direcció general o del Servici Territorial d’Indústria, Energia i Mines podrà fer les comprovacions i les proves que consideren necessàries durant les obres i quan estes finalitzen en relació amb l’adequació d’esta a la documentació tècnica presentada i al compliment de la legislació vigent i de les condicions d’esta resolució.

7. Quan finalitzen les obres de construcció de la instal·lació, Red Eléctrica de España, SAU, en el termini màxim de deu dies hàbils, ho comunicarà al servici territorial competent en matèria d’energia a l’efecte de la sol·licitud de l’autorització d’explotació que preveu l’article 12 del Decret 88/2005, de 29 d’abril. Esta sol·licitud s’ha de presentar amb un certificat de direcció i final d’obra, subscrit per una persona facultativa competent, que acredite que és conforme amb els reglaments tècnics en la matèria i amb esta autorització administrativa i l’autorització de construcció del projecte d’execució, el qual s’ha d’adjuntar amb la resta de documentació que exigix la regulació del sector elèctric i de seguretat industrial aplicable a la instal·lació. Quan el certificat de direcció i final d’obra mencionat no estiga visat pel col·legi professional corresponent, s’acompanyarà de la declaració responsable oportuna, segons indica la Resolució de 22 d’octubre de 2010, de la Direcció General d’Energia, publicada en el DOGV núm. 6389, de data 3 de novembre de 2010. Com que es tracta d’una instal·lació d’una activitat regulada econòmicament pel sistema elèctric i sotmesa a planificació o retribució, s’ha d’afegir un certificat del sol·licitant de l’autorització d’explotació relatiu a la informació de les característiques tècniques i econòmiques que conté el pla anual del transportista o distribuïdor i les referències, quan siga procedent, a les instal·lacions model que preveu la regulació en què queda enquadrada, així com esta mateixa informació corresponent a la instal·lació executada de manera efectiva i l’autorització d’explotació de la qual se sol·licita. Igualment, s’ha d’indicar el pressupost real d’execució i la part que haja sigut sufragada per terceres persones, diferents del sol·licitant d’esta autorització. Esta informació s’ha d’adjuntar, pel que fa a les instal·lacions actuals que siguen modificades, substituïdes o adequades, juntament amb una còpia de les autoritzacions d’explotació (o les actes de posada en servici) i, en cas que no s’aporten, la justificació de no disposar d’estes, cas en què caldrà adjuntar la referència a l’expedient amb la data perquè siga recaptada per esta administració, per tal que, en la resolució d’autorització d’explotació de les instal·lacions que autoritze la posada en servici, es faça referència expressa al desmantellament i el tancament de les parts afectades.

8. Esta direcció general, amb el tràmit previ del procediment oportú, deixarà sense efecte esta autorització en qualsevol moment en què observe l’incompliment o la inobservança de les condicions que s’imposen en esta.

9. Amb la sol·licitud d’autorització d’explotació, Red Eléctrica de España, SAU, indicarà expressament les instal·lacions, els equips i els elements que hagen sigut objecte d’ajudes i aportacions de fons públics o mesures d’efecte equivalent, o que hagen sigut cedides i finançades totalment o parcialment per tercers. En eixe cas, de conformitat amb el que determina l’article 25 del Reial decret 1047/2013, de 27 de desembre, pel qual s’establix la metodologia per al càlcul de la retribució de l’activitat de transport d’energia elèctrica, esta autorització haurà de ser objecte de declaració com a instal·lació cedida i finançada totalment o parcialment per tercers i s’inclourà en l’informe a què es referix este precepte.

*Tercer. Publicitat i notificació d’esta resolució*

Ordenar:

– Publicar esta resolució en el *Diari Oficial de la Generalitat Valenciana*,

– notificar esta resolució a Red Eléctrica de España, SAU, a totes les administracions o els organismes públics i les empreses del servici públic o servicis d’interés general que han intervingut, o han pogut intervindre, en el procediment d’autorització, les que han emés, o van haver d’emetre, el condicionat tècnic al projecte d’execució, així com a la resta d’interessats en l’expedient,

– traslladar esta resolució a la Direcció General de Política Energètica i Mines, del Ministeri per a la Transició Ecològica i el Repte Demogràfic, i a la Comissió Nacional dels Mercats i la Competència,

– traslladar esta resolució a Premier Engineering And Procurement, SL, com a interessat en les instal·lacions que s’autoritzen en la qualitat d’interlocutor únic d’este nuc.

Tot això, de conformitat amb el que disposen els articles 10 i 11 del Decret 88/2005, de 29 d’abril, del Consell de la Generalitat, pel qual s’establixen els procediments d’autorització d’instal·lacions de producció, transport i distribució d’energia elèctrica que són competència de la Generalitat.

Contra esta resolució, que no posa fi a la via administrativa, es pot interposar un recurs d’alçada davant de la Secretaria Autonòmica d’Indústria, Comerç i Consum d’esta conselleria en el termini d’un mes, comptat des de l’endemà de la notificació, d’acord amb el que establix l’article 122 de la Llei 39/2015, d’1 d’octubre, del procediment administratiu comú de les administracions públiques.

[1]  Resolució accessible en la URL de validació:

<https://www.boe.es/boe/dias/2023/05/15/pdfs/EXV-H-4207-22769.pdf>.

[2]  Resolució accessible en l’URL de validació:

<https://www.tramita.gva.es/csv-front/index.faces?cadena=5uhf914y-5sqxsitl-yf13dvt6>.

[3]  Informe accessible en la URL de validació:

<https://www.tramita.gva.es/csv-front/index.faces?cadena=cxhg73cx:FXM44DNI:HYDD2P55>.

  

València, 23 de juliol de 2024

Manuel Argüelles Linares

Director general d'Energia i Mines